મરતોલી મા આવેલ ચેહર માતાજી શ્રી કેશર માતાજી તરીકે પણ ઓળખાય છે…ધોમધખતા તાપમાં અમે મરતોલી પહોંચ્યા અને મંદિરમાં પ્રવેશ કર્યો ત્યારે અનેરી શાંતિનો અહેસાસ થયો…ચેહર માતાજીના દર્શન કરી મંદિર પટાંગણ મા માતાજી ના ઇતિહાસ વિશે જાણકારી મેળવવા ફરી રહ્યો હતો…ત્યાં મારી નજર ત્યાં ઉપસ્થિત ભુવાજી કાનજીભાઈ મહાદેવભાઈ દેસાઈ ઉપર પડી,મે તેમની પાસે જઈ પૂછ્યુ કે મારે આ મંદિરનો અને માતાજી વિશે નો ઇતિહાસ જોઈએ છે,તો તે અંગે કોઈ પુસ્તક વગેરે મળે ખરું,અથવા અન્ય કોઈ રીતે માહિતી મળે ખરી..મને હંમેશા આવા સ્થળો જ્યાં લોકોની વિશેષ શ્રધ્ધા હોય અને દૂર દૂર થી અનેક લોકો જ્યારે બાધા આખડી પુરી કરવા આવતા હોય…માતાજી તેમની મનોકામના પુરી કરતા હોય તેવા જાણીતા ધાર્મિક સ્થળોની માહિતી જાણવા નો રસ રહે છે….ભૂવાજીએ મને જણાવ્યુ કે એવી કોઈ મહિતી પ્રાપ્ત નથી અને જે કોઈ માહિતી પુસ્તકોમાં અને કેસેટો મા મળે છે એ અધકચરી માહિતી છે ,સાચી માહિતી નથી…ચેહર મા ના મંદિર વિશે કે ચેહરમા ના ઇતિહાસ વિશે આજ દિન સુધી કોઈને કશી ખબર નથી….મને બહુ નિરાશા થઈ કે આટલુ પ્રસિધ્ધ ધામ…આટલા બધા લોકો અતૂટ શ્રધાથી માના દર્શન કરે અને લોકોને ખબર પણ ના હોય કે માનો મહિમા આટલો બધો કેમ છે અથવા તો આ મંદિર પાછળનો ઇતિહાસ શું છે. મે ભૂવાજીને કહ્યું કે આપ આ મંદિર ની જાણકારી વિશે એના ઇતિહાસ વિશે એક પુસ્તક બહાર પડાવો જેથી કરીને લોકોને મંદિરના ઇતિહાસ વિશે , મા ચેહરના પરચા વિશે ખ્યાલ આવે….ભૂવાજીનો જવાબ હતો માતાજી આવું પુસ્તક છપાવવાની પરવાનગી આપતા નથી…મે ભૂવાજીને નમન કરી ત્યાંથી વિદાય લીધી…મન માં થયું દરેક ઐતિહાસિક અને પ્રસિધ્ધ જગ્યાએ જે તે જગ્યા ના ઇતિહાસની જાણકારી દર્શાવતી માહિતી મુકવામાં આવે તો દરેક દર્શનાર્થી ,મુલાકાતી તે જે જગ્યાએ દર્શને આવ્યો છે..મુલાકાતે આવ્યો છે તે સ્થળ વિશે સારી રીતે અવગત થઈ શકે…શ્રી ચેહર માતાજીના આદેશથી અને માતાજીની અસીમકૃપા થી અન્નક્ષેત્રનો શુભારંભ મહાસુદ- ૫ ને શનીવાર તા. ૩૧.૦૧.૨૦૦૯ માતાજીના પ્રાગટ્ય દીપ એવા વસંત પંચમીના શુભ દીને શ્રી કેસર ભવાની અન્નક્ષેત્ર,મરતોલી ગામે શુભ શરૂઆત કરવામાં આવેલ છે.